Na podlagi 102. člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17 in 21/18 – ZNOrg; v nadaljevanju: ZUJIK), Pravilnika o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16; v nadaljnjem besedilu: Pravilnik) in Pravilnika o strokovnih komisijah (Uradni list RS št. 173/20) Ministrstvo za kulturo RS objavlja

Javni poziv za izbor javnih kulturnih projektov mednarodnega sodelovanja na področju vizualnih umetnosti, ki jih bo v letu 2021 sofinancirala Republika Slovenija iz proračuna, namenjenega za kulturo, oznaka JCP-MED-VIZ-UM-2021

1. **Naziv in sedež naročnika javnega poziva**

Republika Slovenija, Ministrstvo za kulturo, Maistrova ulica 10, Ljubljana (v nadaljevanju Ministrstvo).

1. Predmet javnega poziva

Predmet javnega poziva je zbiranje predlogov za predstavitev vrhunske slovenske umetniške produkcije s področja sodobnih vizualnih umetnosti v tujini prek osrednjih umetniških sejmov v Evropi in vključevanja v najpomembnejše razstavne in festivalske dogodke na mednarodni ravni.

1. **Področji javnega poziva**

Ministrstvo v okviru javnega poziva razpisuje sofinanciranje projektov na naslednjih področjih:

**3.1. Predstavitve vizualnih umetnikov, ki delujejo v \*Sloveniji in bodo Slovenijo v letu 2021 predstavljali na mednarodnih umetniških in oblikovalskih sejmih:**

**- kategorija I.** Art Basel; FIAC Pariz; Frieze Art Fair London; Milano Design Week;

- **kategorija II.** Arco Madrid; Artissima Torino; Volta Basel; Liste Basel; Art Brussel; Art Rotterdam; Vienna Cotemporary Dunaj; Art Verona, London Fashion Week, Paris Photo;

- **kategorija III.** Miart Milano, Art Market Budapest; Art Photo Budapest, Photo Basel, Photo London.

**3.2. Sodelovanje vizualnih iz \*Slovenije na naslednjih referenčnih mednarodnih razstavnih in festivalskih prireditvah:**

Ars Electronica Linz; Bienale mladih Evrope in Sredozemlja; Beneški/Arhitekturni bienale in drugi enakovredni mednarodni bienali in festivali s področja vizualnih umetnosti; sodelovanje pri selekcioniranih projektih nacionalnih muzejev in galerij v tujini.

1. Cilj javnega poziva

Cilj javnega poziva je spodbujanje projektov mednarodnega sodelovanja in kontinuirano predstavljanje vrhunske slovenske umetniške produkcije v mednarodnem prostoru, povečanje njene prepoznavnosti, spodbujanje izmenjave medkulturnih vsebin in mednarodnega sodelovanja kulturnih producentov, kustosov in umetnikov ter spodbujanje mobilnosti in mednarodnega uveljavljanja \*slovenskih in v Sloveniji delujočih vrhunskih umetnikov s področja sodobnih vizualnih umetnosti (med slovenske in v Sloveniji delujoče umetnike uvrščamo tako vse slovenske avtorje, ki delujejo doma, v zamejstvu in drugod v tujini kot tudi tuje avtorje, ki živijo in ustvarjajo v Sloveniji in jo predstavljajo v mednarodnem prostoru).

1. **Pogoji za sodelovanje na pozivu**

Na poziv se lahko prijavijo le prijavitelji (upravičene osebe), ki izpolnjujejo naslednje **splošne** pogoje:

* 1. **Splošni pogoji:**
1. so nevladne kulturne organizacije, registrirane za opravljanje kulturno-umetniških dejavnosti ter posredovanje kulturnih dobrin v Sloveniji, ki že delujejo na področju javnega poziva, glede na osnovno dejavnost pa niso ljubiteljske, izobraževalne, znanstvene ali vzgojno-izobraževalne institucije, oziroma organizacije, katerih temeljni namen za ustanovitev ni bilo opravljanje kulturno-umetniških dejavnosti ter posredovanje kulturnih dobrin v Sloveniji,
2. so samozaposleni in druge fizične osebe s področij vizualnih in intermedijskih umetnosti, ki so s strani organizatorja uradno povabljeni na razstavne in festivalske dogodke, navedene pod točko 3.1.2. besedila poziva,
3. zagotavljajo dostopnost projekta javnosti,
4. prijavljajo projekte, katerih zaprošeni znesek financiranja ne presega najvišje možne višine zaprošenih sredstev, ki je opredeljena na posameznem sklopu,
5. prihodki projekta ne presegajo odhodkov projekta,
6. da projekt ni del kulturnega programa prijavitelja, ki je bil izbran na Javnem razpisu za izbor javnih kulturnih programov na področju umetnosti, ki jih bo v letih 2018-2021 sofinancirala Republika Slovenija iz proračuna, namenjenega za kulturo (JPR-PROG-2018-2021). Prijavitelji s te točke lahko izjemoma prijavijo projekte, ki jih ni bilo mogoče vnaprej načrtovati in tudi niso bili del prijave na programski razpis, kar morajo izkazati z ustrezno dokumentacijo oziroma utemeljitvijo;
7. da njihovi prijavljeni projekti niso vključeni v sklop večletnih kulturnih projektov, ki so bili izbrani na Javnem razpisu za izbor večletnih kulturnih projektov, ki jih bo na področjih umetnosti v letih 2018 - 2021 sofinancirala Republika Slovenija iz proračuna, namenjenega za kulturo (JPR-VP-UM-18-2021) oziroma da niso bili izbrani na drugih projektnih razpisih ali pozivih Ministrstva;
8. da ne prijavljajo projektov, ki so že bili izbrani na programskih ali projektnih razpisih oz. pozivih Slovenskega filmskega centra javne agencije RS, Javnega sklada RS za kulturne dejavnosti, Javne agencije za knjigo RS in drugih ministrstev,
9. da ne prijavljajo projektov, sofinanciranih na podlagi 102. člena ZUJIK,
10. dovoljujejo objavo osebnih podatkov z namenom objave rezultatov poziva na spletni strani Ministrstva, skladno z Zakonom o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06 – ZDavP-2, 23/14, 50/14, 19/15 – odl. US, 102/15 in 7/18) in Zakonom o varstvu osebnih podatkov (Uradni list RS, št. 94/07 – uradno prečiščeno besedilo),
11. da bodo samozaposlenim v kulturi, ki jih bodo angažirali v okviru javnega kulturnega projekta, zagotovili plačilo za opravljeno delo,
12. so v primeru, da so bili pogodbena stranka Ministrstva v obdobju od 1.1.2019 do zaključka javnega poziva, izpolnjevali vse pogodbene obveznosti do Ministrstva (podlaga za ugotovitev izpolnjevanja pogodbenih obveznosti je arhivirana dokumentacija Ministrstva za leta 2019 in 2021),
13. da je iz javno dostopnih evidenc AJPES in spletnega servisa Gvin.com <http://www.bisnode.si/produkt/gvin/> razvidno, da na dan oddaje vloge (ki je popolna) poslujejo brez blokiranega tekočega računa.

Prijavitelj poda izjavo o izpolnjevanju pogojev iz točke 5.1. s podpisanimi izjavami v predpisanem prijavnem obrazcu. V primeru, da Ministrstvo naknadno zahteva originalna potrdila o izpolnjevanju splošnih pogojev po posameznih alinejah, jih mora prijavitelj dostaviti v zahtevanem roku.

5.2. Posebni pogoji

5.2.1. Predstavitve vizualnih umetnikov, ki delujejo v Sloveniji in bodo Slovenijo v letu 2021 predstavljali na mednarodnih umetniških in oblikovalskih sejmih iz točke 3.1.

Posebne pogoje izpolnjujejo prijavitelji, ki:

* prijavljajo projekt, pri katerem zaprošena sredstva ne presegajo 70 % celotne vrednosti in za posamezen projekt ne presegajo 15.000 EUR za sejme pod oznako I., 12.000 EUR za sejme pod oznako II. in 10.000 EUR za sejme pod oznako III.;
* da na isti poziv prijavijo največ 4 projekte;
* v nabor vključujejo vsaj 50 % avtorjev iz \*Slovenije;
* zagotavljajo, da bo prijavljeni projekt v celoti izveden v letu 2021;
* redno ali projektno sodelujejo s strokovnjaki s področja vizualnih umetnosti (dokazilo: podpisana izjava strokovnega sodelavca o sodelovanju in CV strokovnega sodelavca, ki dokazuje njihovo usposobljenost).

**5.2.2. Sodelovanje \*slovenskih vizualnih umetnikov na referenčnih mednarodnih razstavnih in festivalskih prireditvah iz točke 3.2.**

Posebne pogoje izpolnjujejo prijavitelji, ki:

* delujejo na področju vizualnih umetnosti v \*Sloveniji in Slovenijo predstavljajo v mednarodnem prostoru;
* so uradno povabljeni k sodelovanju pri mednarodnih projektih, navedenih pod točko 3.2. poziva;
* prijavljajo projekt, pri katerem zaprošena sredstva ne presegajo 70 % celotne vrednosti in za posamezen projekt ne presegajo 8.000 EUR oziroma 18.000 EUR (v primeru reprezentativnega nacionalnega nastopa skupine avtorjev) za pravne osebe, in 5.000 EUR za samozaposlene in druge fizične osebe;
* da na isti poziv prijavijo največ 4 projekte;
* zagotavljajo, da bo prijavljeni projekt v celoti izveden v letu 2021.
1. **Izpolnjevanje pogojev poziva**

Izpolnjevanje pogojev ugotavlja strokovna služba za področje vizualnih umetnosti. Vloge, prispele na poziv, se odpira po vrstnem redu prispetja vlog.

Prijavitelji formalno nepopolnih vlog bodo pisno pozvani na dopolnitev. Prijavitelj mora vlogo dopolniti v petih dneh po prejemu poziva za dopolnitev, sicer se bo štela kot nepopolna. V pozivu k dopolnitvi bo stranka opozorjena, da se vrstni red obravnave določi, ko je vloga popolna. Vloge, ki ne bodo pravočasne, popolne ali jih ne bodo vložile upravičene osebe, bodo izločene iz nadaljnjega postopka in zavržene s sklepom.

Ministrstvo lahko v primeru naknadne ugotovitve neizpolnjevanja pogojev in po že izdani dokončni odločbi o sofinanciranju, spremeni odločitev in z izvajalcem ne sklene pogodbe.

1. Kriteriji javnega poziva

Pravočasne in popolne vloge ter vloge upravičenih oseb bo obravnavala strokovna komisija za področje vizualnih umetnosti po vrstnem redu njihovega prispetja, skladno z naslednjimi kriteriji:

* 1. **Predstavitve vizualnih umetnikov, ki delujejo v Sloveniji** **in bodo Slovenijo v letu 2021 predstavljali na mednarodnih umetniških sejmih iz točke 3.1.**

|  |  |  |
| --- | --- | --- |
|  | **Kriteriji** | **Najvišje možno št. prejetih točk** |
| 1 | **Referenčnost in obseg sejma:**Kategorija I: 50 točkKategorija II: 30 točkKategorija III : 20 točk | **50**  |
| 2 | **Zastopanost \*slovenskih umetnikov:** 90 – 100 %: 50 točk80 – 89 %: 45 točk70 – 79 %: 40 točk60 – 69 %: 35 točk50 – 59 %: 30 točk  | **50**  |
|  | **SKUPAJ** | **100**  |

* 1. **Sodelovanje vizualnih umetnikov iz Slovenije na referenčnih mednarodnih razstavnih in festivalskih prireditvah iz točke 3. 2.**

|  |  |  |
| --- | --- | --- |
| **Kriteriji** | **DA** | **NE** |
| 1. Prijavitelj sodeluje na mednarodnih razstavnih in festivalskih dogodkih, navedenih pod točko 3.2.1. besedila poziva |  |  |
| 2. Prijavitelj zaproša za delež sredstev, ki ne presegajo 70 % vseh stroškov udeležbe in ne več 8.000 EUR oziroma 18.000 EUR (v primeru reprezentativnega nacionalnega nastopa skupine avtorjev) za pravne osebe in 5.000 EUR za (fizične osebe) |  |  |
| 3. Iz prijavne dokumentacije je razvidno, da prijavitelj deluje v \*Sloveniji in Slovenijo predstavlja v mednarodnem prostoru. |  |  |

1. Uporaba kriterijev in določitev višine sofinanciranja

Vloge za posamezno področje bo po vrstnem redu njihovega prispetja obravnavala strokovna komisija za vizualne umetnosti, v skladu s kriteriji poziva. Vrstni red prispetja posamezne vloge na posamezni sklop se določi, ko je vloga popolna.

Strokovna komisija lahko predlaga v financiranje projekte, ki izpolnjujejo kriterije za posamezna področja, do porabe sredstev. V primeru, da za zadnjega prijavitelja ne bo več na razpolago sredstev v višini, ki bi mu pripadala glede na število prejetih točk, bo financiranje mogoče le v višini preostanka sredstev.

**Uporaba kriterijev za področje**

* **Predstavitve vizualnih umetnikov, ki delujejo v \*Sloveniji in bodo Slovenijo v letu 2021 predstavljali na mednarodnih umetniških in oblikovalskih sejmih (točka 3.1.)**

Strokovna komisija lahko predlaga v financiranje umetniške sejme iz točke 3.1., ki jih prijavijo prijavitelji, ki dosežejo najmanj 50 točk. Projekti, ki bodo zbrali 100 točk, bodo sofinancirani v višini 100% od zaprošene vrednosti, vsaka točka manj pa pomeni sorazmerno nižja odobrena sredstva glede na zaprošeno vrednost.

Med vlogami, ki so prispele istočasno in zaradi porabe sredstev ne morejo biti v celoti sofinancirane, se preostanek sredstev razdeli med prijavitelje sorazmerno glede na zaprošena sredstva.

* **Sodelovanje vizualnih umetnikov iz \*Slovenije na referenčnih mednarodnih razstavnih in festivalskih prireditvah (točka 3.2.):**

Strokovna komisija lahko predlaga v financiranje udeležbe na referenčnih mednarodnih razstavnih in festivalskih prireditvah, katerih vsi kriteriji v točki 7.2. so ocenjeni z DA, v višini zaprošenih sredstev, oziroma največ 8.000 EUR oziroma 18.000 EUR (v primeru reprezentativnega nacionalnega nastopa skupine avtorjev) za pravne osebe in 5.000 EUR za fizične osebe.

Med vlogami, ki so prispele istočasno in zaradi porabe sredstev ne morejo biti v celoti sofinancirane, se preostanek sredstev razdeli med prijavitelje sorazmerno glede na zaprošena sredstva.

1. Okvirna vrednost razpisanih sredstev

Okvirna vrednost razpoložljivih sredstev znaša predvidoma 170.000 EUR.

**Obdobje za porabo dodeljenih sredstev**

Dodeljena proračunska sredstva morajo biti porabljena v proračunskem letu 2021 oziroma v plačilnih rokih, kot jih določa Zakona o izvrševanju proračunov Republike Slovenije za leti 2021 in 2022 (Uradni list RS, št. 174/20, 203/20 - ZIUPOPDVE, 15/21 - ZDUOP, 74/21; v nadaljevanju: ZIPRS2122) in Proračuna Republike Slovenije za leto 2021 (Uradni list RS, št. 75/19, 174/20).

1. Rok za oddajo vlog na poziv:

Poziv se začne 24. 6. 2021 ob 9.00 in se zaključi s porabo razpoložljivih sredstev, vendar traja najdlje do 30. 9. 2021.

1. **Dokumentacija poziva**

Dokumentacija poziva obsega:

- besedilo poziva

- prijavni obrazec 1

- prijavni obrazec 2

- prijavni obrazec 3

- priloge k prijavnemu obrazcu 3.1. oziroma 3.2.

Razpisno dokumentacijo si lahko prijavitelji natisnejo s spletne strani ministrstva <http://www.kultura.gov.si>, kjer najdejo tudi vse ostale podatke, povezane z izvedbo javnega poziva.

1. **Oddaja in dostava vlog**

Vloga mora biti izpolnjena na ustreznih razpisnih obrazcih in mora vsebovati vse bistvene sestavine vloge ter obvezne priloge in podatke, določene v razpisni dokumentaciji.

Vloga mora biti v poslovnem času ministrstva predložena glavni pisarni na naslov **Ministrstvo za kulturo, Maistrova 10, 1000 Ljubljana do vključno 30. 9. 2021 oz. najkasneje ta dan oddana na pošti kot priporočena pošiljka v zaprtem ovitku z izpisom na prednji strani: NE ODPIRAJ – JCP-MED-VIZ-UM-2021.**

Na hrbtni strani ovitka mora biti navedba vlagatelja: naziv in naslov (sedež).

V primeru, da bo prijavitelj prijavil več vlog, mora vsako oddati v ločeni kuverti.

Za priporočeno pošiljko, na kateri ni označena ura oddaje priporočene pošiljke, se šteje, da je bila tistega dne oddana ob 23.59 uri.

1. **Zavrženje vlog**

Za prepozno se šteje vloga, ki ni bila oddana priporočeno na pošto do vključno **30. 9. 2021,** oz. do tega dne ni bila v poslovnem času predložena vložišču ministrstva. V okviru tega roka se bodo vloge obravnavale sproti po času prispetja popolnih vlog. Za prepozno se šteje tudi vloga, ki je prispela po dnevu, ko se je javni poziv končal zaradi porabe sredstev.

Za nepopolno se šteje vloga, ki ne vsebuje vseh bistvenih sestavin, ki jih zahteva besedilo poziva in dokumentacija poziva. Za nepopolno se šteje tudi vloga, ki ni bila ustrezno dopolnjena v petih dneh po prejemu poziva k dopolnitvi.

Za vlogo, ki jo je vložila neupravičena oseba, se šteje vloga prijavitelja, ki ne izpolnjuje pogojev, navedenih pod točko 5.

Oddaja popolne vloge pomeni, da se predlagatelj **strinja z vsemi pogoji in kriteriji poziva**.

Prijavitelj mora ob prijavi projekta na poziv priložiti naslednjo dokumentacijo:

* v celoti in skladno z navodili izpolnjene, vsebinsko in oblikovno nespremenjene prijavne obrazce, natisnjene na papirju,
* obvezne priloge k prijavnim obrazcem, natisnjene na papirju,
* vse prijavne obrazce tudi na priloženem elektronskem mediju (CD, DVD ali USB pomnilnik) v Wordovi datoteki.

**Ministrstvo bo po odpiranju vlog iz nadaljnjega postopka izločilo vse vloge prijaviteljev:**

* **ki jih ni vložila upravičena oseba;**
* **prepozne vloge in prepozne dopolnitve vlog;**
* **vloge, ki so nepopolne.**

**14.Pristojna uslužbenka za posredovanje informacij in pojasnil**

Judita Krivec Dragan

elektronski naslov: judita.krivec-dragan@gov.si

tel. 01 369 59 40

Uradne ure po telefonu in elektronskih medijih ministrstva so vsak ponedeljek, sredo in petek od 9. do 11. ure. Ministrstvo za kulturo priporoča, da se prijavitelji z vprašanji glede poziva pravočasno prek telefona ali elektronske pošte obrnejo na pristojno uslužbenko.

**15. Odločitev**

Minister na podlagi predloga strokovne komisije o vsaki ustrezni vlogi, prispeli na poziv, izda posamično odločbo, s katero odloči o odobritvi ali zavrnitvi vloge. Odločba o odobritvi je podlaga za sklenitev pogodbe. V primeru, da ne pride do sklenitve pogodbe ali da pride do odstopa od pogodbe, se lahko sprejme v sofinanciranje popolno vlogo naslednjega upravičenega prijavitelja, ki zaradi porabe sredstev ni bila sprejeta v sofinanciranje

Ministrstvo bo izbralo predloge kulturnih projektov po postopku, kot ga določa Pravilnik o izvedbi javnega poziva in javnega razpisa.

**OPOZORILO!**

**Prijavitelje opozarjamo, da je izvedba postopka poziva, oznaka JCP-MED-VIZ-UM-2021, vezana na proračunske zmogljivosti Ministrstva. V primeru, da pride do sprememb v državnem proračunu ali finančnem načrtu Ministrstva, ki neposredno vplivajo na izvedbo postopka poziva, oznaka JCP-MED-VIZ-UM-2021, je Ministrstvo dolžno ukrepati v skladu s spremembami v državnem proračunu oziroma finančnemu načrtu Ministrstva.**

 Dr. Vasko Simoniti

 minister za kulturo